*Projekts*

2017. gada Noteikumi Nr.

Rīgā (prot. Nr. . §)

**Grozījumi Ministru kabineta 2016. gada 6. septembra noteikumos Nr. 590 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” īstenošanas noteikumi”**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 13.punktu

Izdarīt Ministru kabineta 2016. gada 6. septembra noteikumos Nr. 590 “Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” īstenošanas noteikumi” (Latvijas Vēstnesis, 2016, 174.nr.) šādus grozījumus:

1. Izteikt nosaukumu šādā redakcijā:

“Darbības programmas “Izaugsme un nodarbinātība” 4.1.1. specifiskā atbalsta mērķa “Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē” pirmās projektu iesniegumu atlases kārtas īstenošanas noteikumi”.

1. Izteikt 1.1. apakšpunktu šādā redakcijā:

“1.1. kārtību, kādā īsteno darbības programmas "Izaugsme un nodarbinātība" 4.1.1. specifiskā atbalsta mērķa "Veicināt efektīvu energoresursu izmantošanu, enerģijas patēriņa samazināšanu un pāreju uz AER apstrādes rūpniecības nozarē" pirmo projektu iesniegumu atlases kārtu (turpmāk – pirmā projektu iesniegumu atlases kārta);”.

1. Aizstāt noteikumu tekstā, izņemot noteikumu 8. punktā, vārdus “specifiskais atbalsts” ar vārdiem “pirmā projektu iesniegumu atlases kārta” (attiecīgā locījumā).
2. Izteikt 5. punktu šādā redakcijā:

“5. Pirmās projektu iesniegumu atlases kārtas kopējais attiecināmais finansējums ir ne mazāks kā 34 585 173 *euro*, tai skaitā Kohēzijas fonda finansējums – 10 375 825 *euro* un privātais finansējums – 24 209 621 *euro*, paredzot finanšu rādītāja plānojumu atbilstoši šo noteikumu 10.3. apakšpunktā minētajam apjomam.”

1. Papildināt noteikumus ar 5.1 punktu šādā redakcijā;

“5.1 Pieejamais kopējais attiecināmais finansējums, lai slēgtu civiltiesiskos līgumus par projekta īstenošanu, līdz 2018. gada 31. decembrim ir ne mazāks kā 27 867 987 *euro*, tai skaitā Kohēzijas fonda finansējums – 8 360 396 *euro* un privātais finansējums – ne mazāks kā 19 507 591 *euro*. No 2019. gada 1. janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamo attiecināmo finansējumu līdz šo noteikumu [5.](https://likumi.lv/ta/id/293209?&search=on" \l "p5" \t "_blank) punktā minētajam apmēram.”

1. Izteikt 7. punktu šādā redakcijā:

“7. Pirmās projektu iesniegumu atlases kārtas ietvaros vienam projekta iesniegumam pieejamais minimālais publiskā finansējuma apmērs ir 50 000 *euro*, maksimālais publiskā finansējuma apmērs ir 600 000 *euro*.”

1. Izteikt 10.punktu šādā redakcijā:

“10. Specifiskā atbalsta pirmās projektu iesniegumu atlases kārtas ietvaros sasniedzami šādi uzraudzības rādītāji un to sasniedzamās vērtības:”

1. Izteikt 10.2. apakšpunktu šādā redakcijā:

“10.2. līdz 2023. gada 31. decembrim sasniedzami šādi iznākuma rādītāji:

10.2.1. atbalstu saņēmušo komersantu skaits – 19;

10.2.2. enerģijas ietaupījums atbalstu saņēmušiem komersantiem – 1 427 MWh/gadā;

10.2.3. no atjaunojamiem energoresursiem ražotā papildjauda – 2 MW;

10.2.4. aprēķinātais siltumnīcefekta gāzu samazinājums gadā – 2 194 CO2 ekvivalenta tonnas;”.

1. Svītrot noteikumu projekta 10.3.apakšpunktu.
2. Papildināt noteikumus ar 10.1 punktu šādā redakcijā:

“10.1 Līdz 2018. gada 31. decembrim sasniedzamais finanšu rādītājs specifiskā atbalsta ietvaros – sertificēti izdevumi 5 745 006 *euro* apmērā.”

1. Izteikt 12. punktu šādā redakcijā:

“12. Pirmās projektu iesniegumu atlases kārtas ietvaros projekta iesnieguma iesniedzējs ir Latvijas Republikā reģistrēts sīkais (mikro), mazais, vidējais vai lielais komersants un viena no tā darbības nozarēm ir apstrādes rūpniecība (Saimniecisko darbību statistiskās klasifikācijas Eiropas Kopienā (turpmāk – NACE) [2.](http://likumi.lv/doc.php?id=257096" \l "n2" \t "_blank)redakcijas C sadaļa).

1. Izteikt 13. punktu šādā redakcijā:

“13. Projekta īstenošanas vieta šo noteikumu izpratnē ir Latvijas Republikas pašvaldības noteiktais funkcionālais zonējums Latvijas Republikas pašvaldības teritorijā, kurā pieļaujama rūpnieciskās ražošanas objektu atjaunošana un būvniecība, un kurā projekta iesniedzējs veic saimniecisko darbību apstrādes rūpniecības nozarē un pēc noslēguma maksājuma veikšanas turpina saimniecisko darbību apstrādes rūpniecības nozarē.”

1. Izteikt 15.punktu šādā redakcijā:

“15. Projekta iesniedzējs pirmās projektu iesniegumu atlases kārtas ietvaros var iesniegt vienu projekta iesniegumu. Vienā projekta iesniegumā var iekļaut investīcijas vairākās ražošanas ēkās, kurās atrodas uz zemes vienības ar vienu nekustamā īpašuma kadastra numuru.”

1. Izteikt 17. punktu šādā redakcijā:

“17. Projekta iesniedzējam ir īpašuma, ilgtermiņa nomas vai lietojuma tiesības, vai apbūves tiesība uz nekustamo īpašumu, tai skaitā zemi, inženierbūvi un rūpnieciskās ražošanas ēku, kurā tiks veiktas projektā paredzētās darbības, uz termiņu, kas nav mazāks par pieciem gadiem pēc noslēguma maksājuma veikšanas. Īpašuma, nomas, lietojuma tiesības un apbūves tiesību nostiprina zemesgrāmatā līdz pirmā maksājuma pieprasījuma iesniegšanai sadarbības iestādē.”

1. Izteikt 22.punktu šādā redakcijā:

“22. Specifiskā atbalsta pirmās projektu iesniegumu atlases kārtas ietvaros atbalstu nesniedz darbībām un nozarēm, kas noteiktas Eiropas Parlamenta un Padomes 2013. gada 17. decembra Regulas (ES) Nr. 1300/2013 par Kohēzijas fondu un ar ko atceļ Regulu (EK) Nr. 1080/2006 2. panta 2. punktā, Komisijas regulas Nr. 651/2014 1. panta 2. un 3. punktā un Eiropas Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (Eiropas Savienības Oficiālais Vēstnesis, 2013. gada 24. decembris, Nr. L 352/1) (turpmāk – Komisijas regula Nr. 1407/2013) 1. panta 1. punktā.”

1. Izteikt 26.1.4. apakšpunktu šādā redakcijā:

“26.1.4. būvprojekta, būvprojekta minimālā sastāvā un vienkāršotās atjaunošanas vai pārbūves projekta izstrādes izmaksas;”.

1. Izteikt 30. punktu šādā redakcijā:

“30. Šo noteikumu 26.8. apakšpunktā norādītās izmaksas ir attiecināmas, ja ir veikts augstas efektivitātes sistēmu izmantošanas novērtējums, saskaņā ar Ēku energoefektivitātes likumu, ja šādu novērtējumu nepieciešams veikt.”

1. Izteikt 35.4. apakšpunktu šādā redakcijā:

“35.4. tiek nodrošināts, ka līdz noslēguma maksājuma pieprasījuma iesniegšanai sadarbības iestādē ir uzstādīti un darbojas elektroenerģijas un siltumenerģijas skaitītāji, lai nodrošinātu projekta rezultātu monitoringu;”.

1. Izteikt 35.6. apakšpunktu šādā redakcijā:

“35.6. projekta īstenošanas ietvaros nepieciešamās iepirkumu procedūras tiek veiktas saskaņā ar normatīvo aktu prasībām iepirkumu procedūras jomā. Atbalstāma ir arī vides prasību integrācija preču, pakalpojumu un būvdarbu iepirkumos (zaļais publiskais iepirkums).”

1. Izteikt 37. punktu šādā redakcijā:

“37. Finansējuma saņēmējs nodrošina informācijas un publicitātes pasākumus atbilstoši Eiropas Parlamenta un Padomes 2013.gada 17.decembra Regulas Nr.1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006, XII pielikuma 2.2.apakšpunktam un normatīvajiem aktiem par kārtību, kādā Eiropas Savienības struktūrfondu un Kohēzijas fonda ieviešanā 2014.-2020.gada plānošanas periodā nodrošināma komunikācijas un vizuālās identitātes prasību ievērošana.”

1. Izteikt 38. punktu šādā redakcijā:

“38. Pēc līguma par projekta īstenošanu noslēgšanas sadarbības iestāde, pamatojoties uz finansējuma saņēmēja rakstisku avansa pieprasījumu saskaņā ar Ministru kabineta 2015.gada 17.marta noteikumu Nr.130 “Noteikumi par valsts budžeta līdzekļu plānošanu Eiropas Savienības struktūrfondu un Kohēzijas fonda projektu īstenošanai un maksājumu veikšanu 2014.-2020.gada plānošanas periodā” 16. un 19.punktu, nodrošina finansējuma saņēmējam avansa un starpposma maksājumus, kuru kopsumma nepārsniedz 90% no projektam piešķirtā Kohēzijas fonda finansējuma. Avansa maksājums nepārsniedz 40% no projektam piešķirtā Kohēzijas fonda līdzfinansējuma.”

1. Izteikt 47.punktu šādā redakcijā:

“47. Specifiskā atbalsta pirmās projektu iesniegumu atlases kārtas ietvaros atbalstu var apvienot ar atbalstu vienām un tām pašām attiecināmajām izmaksām, kas sniegts citā valsts atbalsta programmā vai projektā, tai skaitā *de minimis* atbalstu saskaņā ar Komisijas regulu Nr. 1407/2013, nepārsniedzot maksimāli pieļaujamo atbalsta intensitāti, kas noteikta Komisijas regulas Nr. 651/2014 38. panta 4., 5. un 6. punktā, un nepārsniedzot Komisijas regulas Nr. 1407/2013 3. panta 2. punktā noteikto robežlielumu.”

1. Izteikt 48.punktu šādā redakcijā:

“48. Pasākuma ietvaros attiecināmās izmaksas, kas ir nosakāmas, var apvienot ar citu valsts atbalstu, kura attiecināmās izmaksas nav nosakāmas, ievērojot Komisijas regulas Nr. 651/2014 8. panta 4. punktu un nepārsniedzot maksimāli pieļaujamo atbalsta intensitāti, kas noteikta Komisijas regulas Nr. 651/2014 38. panta 4., 5. un 6. punktā, kā arī nepārsniedzot Komisijas regulas Nr. 1407/2013 3. panta 2. punktā noteikto robežlielumu.”

1. Izteikt 49. punktu šādā redakcijā:

“49. Sadarbības iestāde, atbildīgā iestāde un finansējuma saņēmējs nodrošina ar projektu saistīto dokumentu glabāšanu desmit gadus, skaitot no pēdējā atbalsta piešķiršanas dienas, atbilstoši Komisijas regulas Nr.651/2014 12.panta 1.punktam un Komisijas regulas Nr.1407/2013 6.panta 4.punktam.”

**Ministru prezidents M.Kučinskis**

**Ministru prezidenta biedrs,**

**ekonomikas ministrs A.Ašeradens**

**Iesniedzējs:**

**Ministru prezidenta biedrs,**

**ekonomikas ministrs A.Ašeradens**

**Vīza: Valsts sekretārs J.Stinka**